
	שם הטופס: חוות דעת מקצועית במסגרת כוונה להתקשר עם ספק יחיד/ספק חוץ

	פרק ראשי: התקשרויות ורכישות
	מספר הוראה: 7.8.2

	פרק משני: פטור ממכרז
	מספר טופס: ט. 7.8.2.1



	משרד:
	מנהלת תקומה

	יחידה מזמינה:
	בינוי ודיור

	תאריך:
	17.12.25


אל: ועדת המכרזים 
הנדון: חוות דעת מקצועית במסגרת כוונה להתקשר עם ספק יחיד/ ספק חוץ
הבקשה מסתמכת על תקנה  ( 3(29) / ( 3(31) (סמן את התקנה המתאימה) לתקנות חובת מכרזים ועל הוראות תכ"ם מס' 7.8.1 ו-7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	לתושבי קיבוץ ניר עוז (להלן: "הקיבוץ") שפונו מביתם לאחר מתקפת הטרור הרצחנית ביום 7.10.23 ניתן מענה מגורים קהילתיים בשכירות לתקופת הביניים בהתאם ל"מתווה מנהלת תקומה לסיוע במעני מגורים קהילתיים זמניים עד לחזרה ליישובי הקבע" מיום 15.12.2023 (להלן : "מתווה תקומה"). בהתאם, פעלה חברת עמידר לשכירת דירות מגורים עבור תושבי הקיבוץ בשכונת "כרמי גת" בקרית גת (להלן: האתר הזמני"), ונחתם הסכם בין עמידר לקיבוץ מיום 24.12.2023 (להלן: "ההסכם"). במסגרת ההסכם (נספח ד') הוסדרו מטעם מנהלת תקומה שירותים קהילתיים תומכים ומוסדות ציבור לקיבוץ – חדר אוכל , מועדון נוער, מועדון ותיקים, דירת טיפולים, משרדים לטובת פעילות הקיבוץ ומתחם מבני חינוך וכן שטחי שירות ושטחים ציבוריים (להלן: "מתחם שטחי ציבור").  בהתאם לכך, הוצבו באתר הזמני מבנים יבילים במתחם שטחי ציבור שעומדים לרשות הקיבוץ החל מחודש ספטמבר 2024. בעניין שירותי הניהול והאחזקה במתחם שטחי הציבור הוסכם בין מנהלת תקומה לנציגי הקיבוץ כי הם יועברו לאחריות וטיפול נציגי הקיבוןץ כנגד תשלום תמורה. לצורך כך, בוצע סקר לטובת הבנת הצורך ע"י מהנדסת המנהלת וחברת בקרה והוגדרו רכיבי אחזקה שוטפת בעלות כוללת של 15,000 ₪ לחודש. התחזוקה השוטפת מבוקשת עבור מתחם שטחי הציבור עד לסיום תקופת הביניים של הקיבוץ כהגדרתה במתווה תקומה.

	במסגרת חוזה האחזקה ייכללו כלל הרכיבים המפורטים מטה:
1.1 נציגי הקיבוץ ו/או מי מטעמם אחראים להפעלה ותחזוקה מלאה של כלל רכיבי מבני ושטחי הציבור במתחם שטחי הציבור, כולל אך לא רק טיפול, תחזוקה ותפעול שוטפים, תחזוקה מונעת ותחזוקת שבר למשך כל תקופת מתן שירותי הניהול והאחזקה.
1.2 שירותי הניהול והאחזקה כוללים את כל המשאבים, המשכורות, עבודת הקבלנים החיצוניים, הציוד, הכלים, הביטוח וכל רכיב אחר נוסף הנדרש לצורך ניהולם וביצועם.
1.3 כל רכיב קיים שאינו מוזכר במפורש כחלק ממבני ושטחי הציבור במתחם שטחי הציבור או אשר יתווסף בעתיד, אך מצוי בשטח מתחם שטחי הציבור הינו באחריות הקיבוץ וכלול במסגרת שירותי הניהול והאחזקה.
1.4 שירותי הניהול והאחזקה יבוצעו תוך הקפדה מלאה על נהלי בטיחות, ניקיון וסביבה תקינה והכל ע"פ הוראות הדין בעניין.
1.5 למנהלת אין ולא תהא כל אחריות שהיא  במישרין ו/או בעקיפין בקשר עם שירותי הניהול והאחזקה כלפי הקיבוץ ו/או כל גורם ו/או רשות שהיא והקיבוץ מוותר בזאת על כל טענה ו/או דרישה ו/או תביעה כלפי המנהלת בקשר לכך.


האם קיים בנושא זה מכרז מרכזי של החשב הכללי או גורם ממשלתי מוסמך אחר?          (  כן     (  לא
סוג ההתקשרות: (סמן X במקום המתאים)
	  (  טובין
	( שירותים
	(  ביצוע עבודה



	שם הספק:
	קיבוץ ניר עוז 

	מספר הספק 

(ח.פ/ח.צ/ע.מ/מספר עמותה) 
	570013714

	ספק זה הנו: 
	 (      ספק יחיד    
	( ספק חוץ 

	אומדן / שווי ההתקשרות:
	300,000 ₪ 

	תקופת ההתקשרות: 
	01.12.25-31.07.27 


נימוקים כי הספק הוא ספק יחיד או כי הטובין הם טובי חוץ
	בהתאם למצב הדברים בפועל, תושבי קיבוץ ניר עוז הגרים באתר הביניים בהתאם למתווה תקומה עד לחזרתם ליישוב הקבע בחבל תקומה, נדרשים לקיים פעילות קהילתית חינוכית ותרבותית במתחם שטחי הציבור ולצורך כך נדרשים לשירותי ניהול ואחזקה. כיוון שמענה הביניים שניתן לקיבוץ במתווה תקומה הינו מענה מגורים קהילתיים בשכירות, ולא בבנייה באמצעות החטיבה להתיישבות, אין גורם האמון על תחזוקת המבנים היבילים שהוצבו במתחם שטחי הציבור. יובהר, כי זכות השימוש הבלעדית במתחם זה נתונה לתושבי הקיבוץ. 
בהתאם לאופיו הייחודי של המתחם, ולבקשת הקיבוץ, הוסכם כי שירותי האחזקה השוטפת (תחזוקה, ניקיון, תפעול) יתבצעו באחריות ובניהול ישיר של נציגי הקיבוץ לצורך שמירה על הרצף הארגוני והקהילתי וכפי הנהוג בקיבוץ. לאור זאת, ובשל ההתאמה הייחודית הנדרשת למתחם זה ולמצב הדברים בפועל, אנו מבקשים להכיר בקיבוץ ניר עוז כספק יחיד למתן שירותים אלה.


לאור הנימוקים שמניתי לעיל אנו מבקשים לערוך ההתקשרות בהליך פטור ממכרז.
חוות דעתי זו ניתנת מתוקף היותי הסמכות המקצועית לנושא זה.

בכבוד רב,                                               

	סיון חזן 
	מנהלת קשרי רשות חוף אשקלון ואתרי ביניים 

